text: Den milde og varme vinter truer næste års honninghøst
  25 december 2015 kl. 12.17
  Honninghøsten næste år er truet af den lune vinter. Når det er så varmt som det er nu, går bierne ikke i dvale, som de skal - og det rammer næste års honningmadder.
  Når vinteren er så varm som tilfældet er i år, så bliver bierne forvirrede og går ikke i dvale, som de skal. Det betyder, at de fortsætter med at spise af deres forråd, men de flyver ikke ud af deres stader.
  Konsekvensen er, at bierne ophober giftstoffer i kroppen, fordi de ikke har afføring, mens de opholder sig  i deres bo.
  Samtidig kan biavleren ikke behandle mod varroa-mider, når bierne er aktive i boet og derfor vil bierne være truet af de, for bier, så farlige mider, når det igen bliver varmt.
  Det fortæller bimester Tonny Tychsen fra Ellum Biavl i Løgumkloster til TV SYD.
  Summasumarum så vil biavlerne gerne have både sne og frost for at redde honning-høsten - og der skal en længere periode med frost til at det sker, siger til, siger bimester Tonny Tychsen fra Ellum Biavl :
  
  